মধ্যপ্রাচ্যের রাজনীতিতে সিরিয়া অতীতের ন্যায় আজও গুরুত্বপূর্ণ। কারণ,তেল বা গ্রাসের বিশাল ভাণ্ডার না থাকলেও বিশ্বের মানচিত্রে দেশটির ভৌগলিক অবস্থানটি আজও আগের মতই। তবে দুর্বৃত্তকবলিত বিশ্বে সম্পদশালী ও গুরুত্বপূর্ণ হওয়ার বিপদও অনেক। বাঘ-ভালুকের ন্যায় পশুরা ইঁদুর-বিড়ালের পিছে দৌড়ায় না,দৌড়ায় মোটাতাজা শিকারের পিছনে। বিশ্বের নানা প্রান্তর থেকে দস্যুরা এজন্যই সমৃদ্ধ ও গুরুত্বপূর্ণ দেশে এসে হাজির হয়। সিরিয়ার মূল বিপদটি এখানেই। এক কালে বাংলাও সমৃদ্ধ ছিল। দিল্লির মোগলদের সবচেয়ে বেশী রাজস্ব সংগৃহীত হত এ প্রদেশ থেকে। তারই ফল হলো,সমগ্র উপমহাদেশে বাংলাকেই সর্বপ্রথম ঔপনিবেশিক শক্তির গ্রাসে পড়তে হয়েছে। তাছাড়া শয়তানি শক্তির শত্রু হিন্দু খৃষ্টান,বৌদ্ধ বা নাস্তিকেরা নয়। এদের এজেণ্ডা সূদ,জুয়া,মদ্যপান,মুর্তিপুজা,অশ্লিলতা ও ব্যভিচারি নির্মূল করে আল্লাহতায়ালার শরিয়ত প্রতিষ্ঠা নয়। বরং শয়তান যা চায় এরাও সেটিই চায়। অথচ মুসলমান হওয়ার অর্থই হলো শয়তানী শক্তির এজেণ্ডার বিরুদ্ধে রুখে দাড়ানো। ফলে মুসলমানদের বিরুদ্ধে সাম্রাজ্যবাদী শয়তানদের শত্রুতার মাত্রাই ভিন্ন। ভারত,মার্কিন যুক্তরাষ্ট্র বা কানাডাকে সে দেশের ঔপনিবেশিক শাসকেরা টুকরো টুকরো করেনি। কিন্তু সিরিয়াকে ৫ টুকরোয় বিভক্ত করেছে। অথচ ভারত,মার্কিন যুক্তরাষ্ট্র বা কানাডার ন্যায় নানা ভাষা,নানা ধর্ম ও নানা বর্ণে বিভক্ত দেশগুলীর বহু প্রদেশ সিরিয়ার চেয়ে বৃহৎ রাষ্ট্র হওয়ার সামর্থ রাখে।